અનુભવ સિન્હાની મુલ્ક એવી ફિલ્મ છે જેની આજના સમયમાં ખુબ જ જરુર છે. અનુભવ ફિલ્માં આપણે(હિન્દુ) અને તે(મુસલમાન) વચ્ચેનું અતંર અને આજના ધાર્મિક, સામાજિક અને રાજકીય પરિસ્થિતિ પર આકરો પ્રહાર કરે છે. ફિલ્મની શરુઆત બનારસના એક ખુશહાલ મુસલમાન પરિવારથી થાય છે, જ્યાં વકીલ મુરાદ અલી મોહમ્મદ(ઋષિ કપૂર) પોતાના હિન્દુ પાડોશીઓ સાથે હળીમળીને રહે છે. આ પરિવારની એક રસપ્રદ સભ્ય છે તેમની વકીલ વહુ આરતી મોહમ્મદ(તાપસી પન્નુ) જે લંડનથી આવી હોય છે. સ્ટોરીમાં ટર્નિંગ પોઈન્ટ ત્યારે આવે છે જ્યારે અલી મોહમ્મદના ભત્રીજા શાહિદ(પ્રતીક બબ્બર)ની ઓળખ એક આતંકી હુમલા માટે જવાબદાર આતંકવાદી તરીકે થાય છે અને આખા પરિવારને આતંકવાદી માની લેવામાં આવે છે.